2014.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Noteikumi par mezanīna aizdevumiem saimnieciskās darbības veicēju konkurētspējas uzlabošanai**

Izdoti saskaņā ar

Ministru kabineta iekārtas likuma

31.panta pirmās daļas 3.punktu

**I. Vispārīgie jautājumi**

1. Noteikumi nosaka atbalsta piešķiršanas nosacījumus mezanīna aizdevuma veidā saimnieciskās darbības veicēju konkurētspējas uzlabošanai.

2. Šo noteikumu ietvaros mezanīna aizdevums (turpmāk – aizdevums) ir:

2.1. ilgtermiņa investīciju aizdevums ar paaugstinātu kredīta risku. Tas ir subordinēts attiecībā pret kredītiestādes vai tās meitas sabiedrības sniegto ilgtermiņa kredītu vai finanšu līzingu un ir pastiprināts ar zemāku nodrošinājuma kārtu nekā kredītiestādes vai tās meitas sabiedrības sniegtais ilgtermiņa kredīts vai finanšu līzings;

2.2. apgrozāmo līdzekļu aizdevums. Tas ir subordinēts attiecībā pret kredītiestādes vai tās meitas sabiedrības sniegto apgrozāmo līdzekļu aizdevumu un ir pastiprināts ar zemāku nodrošinājuma kārtu nekā kredītiestādes vai tās meitas sabiedrības sniegtais apgrozāmo līdzekļu aizdevums.

3. Aizdevumus sniedz sabiedrība ar ierobežotu atbildību „Latvijas Garantiju aģentūra” (turpmāk – Latvijas Garantiju aģentūra).

4. Aizdevumu izsniegšanas kārtību nosaka saskaņā ar civiltiesiskajiem līgumiem, kas noslēgti starp Latvijas Garantiju aģentūru, saimnieciskās darbības veicēju un kredītiestādi vai tās meitas sabiedrību.

55

55. Šo noteikumu izpratnē saimnieciskās darbības veicēji ir komersanti un lauksaimniecības pakalpojumu kooperatīvās sabiedrības komercdarbību un lauksaimniecības pakalpojumu kooperatīvo sabiedrību darbību regulējošo normatīvo aktu izpratnē.

5

6 6. Kopējais aizdevumu apmērs ir 29 780 554 *euro*. Šo noteikumu ietvaros pieejamais Eiropas Reģionālā attīstības fonda finansējums ir 15 151 685 *euro*, un valsts budžeta finansējums ir 3 479 537 *euro*. Papildus pieejamais finansējums, ko veido procentu ieņēmumi no noguldījumiem 2.2.1.1.aktivitātes „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” ietvaros ir 8 623 913 *euro*, un papildus pieejamais finansējums, ko veido procentu ieņēmumi no noguldījumiem 2.2.1.4.2.apakšaktivitātes „Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” ietvaros ir 2 525 419 *euro*.

6666 67. Šo noteikumu izpratnē mazais un vidējais saimnieciskās darbības veicējs ir saimnieciskās darbības veicējs, kas atbilst Eiropas Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (dokuments attiecas uz EEZ) (Eiropas Savienības Oficiālais Vēstnesis, 2008.gada 9.augusts, Nr. L 214) (turpmāk – Komisijas regula Nr.800/2008) 1.pielikumā noteiktajām definīcijām vai regulā, kas to aizstāj. Šo noteikumu izpratnē lielais saimnieciskās darbības veicējs ir saimnieciskās darbības veicējs, kas neatbilst Komisijas regulas Nr.800/2008 1.pielikumā vai regulā, kas to aizstāj, noteiktajām definīcijām. .

8. Šo noteikumu izpratnē saistītās personas ir saimnieciskās darbības veicēji, kas atbilst Eiropas Komisijas 2013.gada 18.decembra Regulas (EK) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas regula Nr.1407/2013) 2.panta 2.punktā noteiktajai „viena vienota uzņēmuma” definīcijai.

9. Darījumu strukturēšanas izmaksas šo noteikumu izpratnē ir kredītiestādes vai tās meitas sabiedrības piešķirtā aizdevuma pieteikuma izskatīšanas, aizdevuma noformēšanas vai izsniegšanas komisijas maksa, kas piemērota saskaņā ar kredītiestādes vai tās meitas sabiedrības spēkā esošo cenrādi, iekļauta aizdevuma līgumā un saimnieciskās darbības veicējam ir jāsamaksā līdz kredītiestādes vai tās meitas sabiedrības aizdevuma izsniegšanai.

**II. Ilgtermiņa investīciju aizdevumu noteikumi**

10. Ilgtermiņa investīciju aizdevumu sniedz kā reģionālo atbalstu ieguldījumiem saskaņā ar Komisijas regulu Nr.[800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML).

7

11. Ilgtermiņa investīciju aizdevumu nepiešķir šādām darbībām un nozarēm:

11.1. Komisijas regulas Nr.[800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 1.panta 2.punktā noteiktajām darbībām;

11.2. Komisijas regulas Nr.[800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 1.panta 3.punktā noteiktajām nozarēm;

11.3. ieroču un munīcijas ražošanai un tirdzniecībai;

11.4. tabakas izstrādājumu ražošanai un tirdzniecībai;

11.5. alkohola ražošanai un tirdzniecībai;

11.6. azartspēlēm un derībām;

11.7. finanšu un apdrošināšanas darbībai;

11.8. operācijām ar nekustamo īpašumu, izņemot gadījumus, ja aizdevums tiek piešķirts nekustamā industriālā īpašuma attīstīšanai;

11.9. transportlīdzekļu, individuālās lietošanas priekšmetu, sadzīves aparatūras un sadzīves iekārtu iznomāšanai;

11.10. sabiedrisko, politisko un citu organizāciju darbībai; individuālās lietošanas priekšmetu un mājsaimniecības piederumu remontam, pārējo individuālo pakalpojumu sniegšanai;

11.11. mājsaimniecību kā darba devēju darbībai;

11.12. transportlīdzekļu un transporta aprīkojuma iegādei saimnieciskās darbības veicējiem, kas darbojas transporta nozarē;

11.13. elektroenerģijai un siltumapgādei.

10

1112. Ilgtermiņa investīciju aizdevumu nepiešķir šādiem saimnieciskās darbības veicējiem:

12.1. Komisijas regulas Nr.[800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 1.panta 6.punkta „a” apakšpunktā minētajam saimnieciskās darbības veicējam;

12.2. saimnieciskās darbības veicējam, kuram ir nodokļu parādi. Šis ierobežojums neattiecas uz gadījumiem, ja saimnieciskās darbības veicējs ir vienojies ar Valsts ieņēmumu dienestu par nodokļu parāda atmaksas grafiku un pilda šīs vienošanās nosacījumus;

12.3. saimnieciskās darbības veicējam, kam ar tiesas spriedumu ir pasludināts maksātnespējas process vai kam ar tiesas spriedumu tiek īstenots tiesiskās aizsardzības process, vai kam ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums, vai kura saimnieciskā darbība ir izbeigta;

12.4. saimnieciskās darbības veicējam, kam uz aizdevuma iesnieguma iesniegšanas dienu zaudējumi pārsniedz pusi no pamatkapitāla un pēdējo 12 mēnešu zaudējumi – ceturtdaļu no pamatkapitāla, un konstatējamas šo noteikumu [12.6.apakšpunktā](http://likumi.lv/doc.php?id=234580#p10) minētās pazīmes;

12.5. saimnieciskās darbības veicējam, kam saskaņā ar pēdējo divu noslēgto finanšu gadu pārskatiem un pēdējo pieejamo operatīvo finanšu pārskatu uz aizdevuma iesnieguma iesniegšanas dienu ir novērojamas grūtībās nonākuša saimnieciskās darbības veicēja pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējamas šo noteikumu 12.6. apakšpunktā minētās pazīmes;

12.6. saimnieciskās darbības veicējam, kam nav iespēju segt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā izraisīs saimnieciskās darbības veicēja nespēju turpināt darbību.

13. Ilgtermiņa investīciju aizdevumu piešķir ieguldījumiem materiālos un nemateriālos aktīvos, kas ir saistīti ar jauna saimnieciskās darbības veicēja izveidi, esoša saimnieciskās darbības veicēja paplašināšanu, esoša saimnieciskās darbības veicēja produkcijas daudzveidošanu ar jauniem papildu produktiem vai saimnieciskās darbības veicēja vispārējā ražošanas procesa būtisku maiņu, ja izpildās šādi nosacījumi:

13.1. aktīvi ir jauni, izņemot gadījumus, ja atbalsta saņēmējs ir mazais vai vidējais saimnieciskās darbības veicējs, atbilstoši Komisijas regulas Nr.800/2008 13.panta 7.punkta trešās daļas nosacījumiem;

13.2. nemateriālie aktīvi nepārsniedz apjomu, kas ir noteikts Komisijas regulas Nr.800/2008 13.panta 7.punkta trešajā daļā un atbilst Komisijas regulas Nr.800/2008 12.panta 2.punkta nosacījumiem;

13.3. ieguldījumi paliek Latvijas Republikā atbilstoši prasībām, kas noteiktas Komisijas regulas Nr.800/2008 13.panta 2.punktā;

13.4. ja sniegtajam atbalstam ir stimulējoša ietekme atbilstoši pazīmēm, kas noteiktas Komisijas regulas Nr.800/2008 8.panta 2. un 3.punktā.

14. Šo noteikumu ietvaros piešķirtā ilgtermiņa investīciju aizdevuma maksimālais apmērs ir 5 000 000 *euro*, un tas nepārsniedz 40% no šo noteikumu 13.punktā minētajām ieguldījuma projekta attiecināmajām izmaksām.

15. Atbalsts 100 % apmērā tiek piešķirts arī saimnieciskās darbības veicēja ilgtermiņa investīciju aizdevuma darījuma strukturēšanas izmaksām kredītiestādē vai tās meitas sabiedrībā un aizdevuma ķīlas reģistrācijas izmaksām, nepārsniedzot 50 000 *euro* un 3,5 % no šo noteikumu ietvaros piešķirtā ilgtermiņa investīciju aizdevuma summas. Izmaksas ir tieši attiecināmas uz šo noteikumu ietvaros piešķirto ilgtermiņa investīciju aizdevumu.

16. Atbalsts, kas piešķirts atbilstoši šo noteikumu 15.punktam tiek sniegts kā *de minimis* atbalsts saskaņā ar Komisijas regulu Nr.1407/2013 .

16.1. Atbalsts, kas piešķirts atbilstoši šo noteikumu 15.punktam, nepārsniedz 200 000 *euro* vienai saimnieciskās darbības veicēja saistīto personu grupai fiskālajā gadā un iepriekšējos divos fiskālajos gados.

17. 15.punktā minētais atbalsts netiek sniegts Komisijas regulas Nr.1407/2013 1.panta pirmās daļas „a”, „b”, „c”, „d” un „e” apakšpunktā noteiktajām nozarēm un darbībām.

18. Saimnieciskās darbības veicējs nodrošina finansiālo ieguldījumu (ieskaitot kredītiestādes vai tās meitas sabiedrības izsniegtu ilgtermiņa kredītu vai finanšu līzingu) vismaz 25 % apmērā no šo noteikumu 13.punktā minētajām ieguldījumu projekta attiecināmajām izmaksām. Saimnieciskās darbības veicējs finansiālo ieguldījumu 25 % apmērā finansē no saviem resursiem vai ārējiem finanšu resursiem, par kuriem nav saņemts nekāds publiskais atbalsts, tai skaitā nav saņemts valsts vai pašvaldību galvojums, valsts vai pašvaldības izsniegts kredīts uz atvieglotiem nosacījumiem.

19. Šo noteikumu ietvaros piešķirtā ilgtermiņa investīciju aizdevuma termiņš nepārsniedz 10 gadus. Ilgtermiņa investīciju aizdevuma atmaksa var tikt veikta vienā maksājumā.

20. Ilgtermiņa investīciju aizdevumu piešķir ar nosacījumu, ka šo noteikumu 13.punktā minētās ieguldījumu projekta attiecināmās izmaksas tiek finansētas ar kredītiestādes vai tās meitas sabiedrības izsniegtu ilgtermiņa kredītu vai finanšu līzingu, kura summa nav mazāka par šo noteikumu ietvaros piešķirtā ilgtermiņa investīciju aizdevuma apmēru un kura pamatsummas atmaksas atliktais termiņš nepārsniedz divus gadus.

21. Ilgtermiņa investīciju aizdevuma gada procentu likme ir vienāda ar kredītiestādes vai tās meitas sabiedrības ilgtermiņa kredīta vai finanšu līzinga gada procentu likmi.

22. Ilgtermiņa investīciju aizdevums tiek piešķirts, ja novērtējuma kategorija nav zemāka par novērtējuma kategoriju „Vāja (B)” (uzņēmuma maksātspēju varētu mazināt nelabvēlīgi apstākļi).

**III. Apgrozāmo līdzekļu aizdevumi**

23. Apgrozāmo līdzekļu aizdevumu un šo noteikumu 24.punktā minēto atbalstu sniedz kā *de minimis* atbalstu saskaņā ar Komisijas regulu Nr.1407/2013.

24. Atbalsts 100 % apmērā tiek piešķirts arī saimnieciskās darbības veicēja apgrozāmo līdzekļu aizdevuma darījuma strukturēšanas izmaksām kredītiestādē vai tās meitas sabiedrībā un aizdevuma ķīlas reģistrācijas izmaksām, nepārsniedzot 15 000 *euro* un 3,5 % no šo noteikumu ietvaros piešķirtā apgrozāmo līdzekļu aizdevuma summas. Izmaksas ir tieši attiecināmas uz šo noteikumu ietvaros piešķirto apgrozāmo līdzekļu aizdevumu.

25. Šo noteikumu ietvaros piešķirtā apgrozāmo līdzekļu aizdevuma un 24.punktā minētā atbalsta kopējā summa fiskālajā gadā un iepriekšējos divos fiskālajos gados vienai saimnieciskās darbības veicēja saistīto personu grupai nepārsniedz 200 000 *euro* vai 100 000 *euro*, ja saimnieciskās darbības veicējs darbojas kravu komercpārvadājumu autotransporta nozarē. Šo noteikumu ietvaros izsniegtā apgrozāmo līdzekļu aizdevuma summa nepārsniedz 40 % no kopējā apgrozāmo līdzekļu aizdevuma apjoma.

26. Apgrozāmos līdzekļu aizdevumu piešķir ar nosacījumu, ka projekta izmaksas tiek finansētas ar kredītiestādes vai tās meitas sabiedrības izsniegtu apgrozāmo līdzekļu aizdevumu, kura summa nav mazāka par šo noteikumu ietvaros izsniegto apgrozāmo līdzekļu aizdevuma apmēru.

27. Apgrozāmo līdzekļu aizdevuma termiņš nepārsniedz 3 gadus.

28. Apgrozāmo līdzekļu aizdevumi tiek sniegti darbībām, kas ir saistītas ar jauna saimnieciskās darbības veicēja izveidi, esoša saimnieciskās darbības veicēja darbības paplašināšanu, esoša saimnieciskās darbības veicēja produkcijas daudzveidošanu ar jauniem papildu produktiem vai saimnieciskās darbības veicēja vispārējā ražošanas procesa būtisku maiņu. Apgrozāmo līdzekļu aizdevumi tiek sniegti tikai tādām darbībām, ko Latvijas Garantiju aģentūra ir atzinusi par ekonomiski dzīvotspējīgām.

29. Šo noteikumu ietvaros piešķirto apgrozāmo līdzekļu aizdevumu nepiešķir un saimnieciskās darbības veicējs tos nedrīkst izmantot esošo kredītsaistību pilnīgai vai daļējai segšanai, tai skaitā kredītprocentu atmaksai.

30. Apgrozāmo līdzekļu aizdevuma gada procentu likme ir vienāda ar kredītiestādes vai tās meitas sabiedrības apgrozāmo līdzekļu aizdevuma gada procentu likmi.

31. Apgrozāmo līdzekļu aizdevumu un šo noteikumu 24.punktā minēto atbalstu nepiešķir šādām darbībām un nozarēm:

31.1. Komisijas regulas Nr.1407/2013 1.panta pirmās daļas „a”, „b”, „c”, „d” un „e” apakšpunktā noteiktajām nozarēm un darbībām.

31.2. ieroču un munīcijas ražošanai un tirdzniecībai;

31.3. tabakas izstrādājumu ražošanai un tirdzniecībai;

31.4. alkohola ražošanai un tirdzniecībai;

31.5. azartspēlēm un derībām;

31.6. finanšu un apdrošināšanas darbībai;

31.7. operācijām ar nekustamo īpašumu, izņemot gadījumus, ja apgrozāmo līdzekļu aizdevums tiek piešķirts nekustamā industriālā īpašuma attīstīšanai;

31.8. transportlīdzekļu, individuālās lietošanas priekšmetu, sadzīves aparatūras un sadzīves iekārtu iznomāšanai;

31.9. sabiedrisko, politisko un citu organizāciju darbībai; individuālās lietošanas priekšmetu un mājsaimniecības piederumu remontam, pārējo individuālo pakalpojumu sniegšanai;

31.10. mājsaimniecību kā darba devēju darbībai;

31.11. transportlīdzekļu un transporta aprīkojuma iegādei saimnieciskās darbības veicējiem, kas darbojas transporta nozarē;

31.12. elektroenerģijai un siltumapgādei.

32. Apgrozāmo līdzekļu aizdevumu nepiešķir:

32.1. saimnieciskās darbības veicējam, kuram ir nodokļu parādi. Šis ierobežojums neattiecas uz gadījumiem, ja saimnieciskās darbības veicējs ir vienojies ar Valsts ieņēmumu dienestu par nodokļu parāda atmaksas grafiku un pilda šīs vienošanās nosacījumus;

32.2. saimnieciskās darbības veicējam, kam ar tiesas spriedumu ir pasludināts maksātnespējas process vai kam ar tiesas spriedumu tiek īstenots tiesiskās aizsardzības process, vai kam ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums, vai kura saimnieciskā darbība ir izbeigta.

33. Apgrozāmo līdzekļu aizdevums tiek piešķirts, ja novērtējuma kategorija nav zemāka par novērtējuma kategoriju „Vāja (B)” (uzņēmuma maksātspēju varētu mazināt nelabvēlīgi apstākļi).

**IV. Atbalsta saņemšanas nosacījumi**

34. Lai saņemu ilgtermiņa investīciju aizdevumu, apgrozāmo līdzekļu aizdevumu, saimnieciskās darbības veicējs iesniedz Latvijas Garantiju aģentūrai aizdevuma pieteikumu un biznesa plānu, kas satur projekta aprakstu, kā arī mārketinga stratēģiju, produkta aprakstu, informāciju par plānoto naudas plūsmu, plānotajām darījuma strukturēšanas izmaksām un citu Latvijas Garantiju aģentūras pieprasīto informāciju, kas nepieciešama šajā punktā minēto dokumentu precizēšanai un pamatošanai, ja Latvijas Garantiju aģentūra šādu informāciju nevar iegūt pati normatīvajos aktos noteiktajā kārtībā.

35. Lai saņemtu ilgtermiņa investīciju aizdevumu, saimnieciskās darbības veicējs pirms atbalsta piešķiršanas iesniedz Latvijas Garantiju aģentūrā informāciju par saimnieciskās darbības veicēja iepriekš saņemto atbalstu ieguldījumu projektiem, kā arī informāciju par iesniegtajiem pieteikumiem par atbalsta saņemšanu sākotnējiem ieguldījumiem citu atbalsta programmu vai individuālo atbalsta projektu ietvaros, par kuriem atbildīgā institūcija vēl nav pieņēmusi lēmumu par atbalsta piešķiršanu vai atteikumu piešķirt atbalstu.

36. Lai saņemtu apgrozāmo līdzekļu aizdevumu un šo noteikumu 15.punktā un 24.punktā minēto atbalstu, pirms atbalsta piešķiršanas saimnieciskās darbības veicējs iesniedz Latvijas Garantiju aģentūrai informāciju par jebkādu atbalstu, kas saņemts atbilstoši Eiropas Komisijas 2006.gada 15.decembra Regulai (EK) Nr. 1998/2006 par līguma 87. un 88.panta piemērošanu *de minimis* atbalstam un Komisijas regulai Nr.1407/2013, ievērojot normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, norādot ziņas par kārtējo gadu un diviem iepriekšējiem kalendāra gadiem.

**V. Subsīdijas ekvivalenta aprēķināšana un atbalsta kumulācija**

37. Subsīdijas ekvivalents ir vienāds ar:

37.1. saimnieciskās darbības veicējam piešķirtā aizdevuma apmēra un šo noteikumu 15.punktā minētā atbalsta kopējo summu, ja saimnieciskās darbības veicējs šo noteikumu ietvaros ir saņēmis ilgtermiņa investīciju aizdevumu;

37.2. saimnieciskās darbības veicējam piešķirtā apgrozāmo līdzekļu aizdevuma apmēra un šo noteikumu 24. punktā minētā atbalsta kopējo summu, ja saimnieciskās darbības veicējs šo noteikumu ietvaros ir saņēmis apgrozāmo līdzekļu aizdevumu.

38. Saimnieciskās darbības veicējs par vienām un tām pašām attiecināmajām izmaksām nevar saņemt gan ilgtermiņa investīciju aizdevumu, gan apgrozāmo līdzekļu aizdevumu.

39. Šo noteikumu ietvaros saņemto atbalstu drīkst apvienot ar valsts atbalstu par vienām un tām pašām izmaksām, ja šādas kumulācijas rezultātā atbalsta intensitāte nepārsniedz Komisijas regulā Nr.800/2008 vai spēkā esošajā atbalsta programmā vai individuālajā atbalsta projektā noteikto maksimāli pieļaujamo atbalsta intensitāti.

40. Šo noteikumu ietvaros saņemto Eiropas Savienības fondu finansējumu nedrīkst apvienot ar citu Eiropas Savienības līdzekļu finansētas atbalsta programmas vai individuālā atbalsta projekta ietvaros piešķirto finansējumu par vienām un tām pašām izmaksām.

41. Šo noteikumu ietvaros saņemto atbalstu drīkst apvienot ar citas atbalsta programmas vai individuālā atbalsta projekta ietvaros piešķirto finansējumu, ja to sniedz riska kapitāla ieguldījumu veidā, samazinot šo noteikumu ietvaros maksimāli pieļaujamo atbalsta apmēru par 20 %, nepārsniedzot summu, kas saņemta riska kapitāla ieguldījumu veidā. Minēto nosacījumu piemēro trīs gadus pēc riska kapitāla piešķiršanas.

**VI. Atbalsta uzskaite**

42. Latvijas Garantiju aģentūra nodrošina šo noteikumu ietvaros sniegtā atbalsta uzskaiti, tai skaitā informāciju, kas apliecina, ka atbalstu saskaņā ar šiem noteikumiem nav saņēmuši saimnieciskās darbības veicēji, kas atbilst šo noteikumu 12.punktā un 32.punktā minētajiem nosacījumiem. Atbalsta uzskaiti Latvijas Garantiju aģentūra glabā 10 gadus no dienas, kurā Latvijas Garantiju aģentūra ir piešķīrusi pēdējo aizdevumu, un pēc pieprasījuma iesniedz Eiropas Komisijā.

43. Šo noteikumu ietvaros saņemtā apgrozāmo līdzekļu aizdevuma un 15.punktā un 24.punktā minētā atbalsta uzskaiti veic saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.

**VI. Noslēguma jautājumi**

44. Ilgtermiņa investīciju aizdevumus sniedz līdz 2014.gada 30.jūnijam un apgrozāmo līdzekļu aizdevumus sniedz līdz 2015.gada 31.decembrim.

45. Ar šo noteikumu spēkā stāšanās brīdi spēku zaudē Ministru kabineta 2011.gada 2.augusta noteikumi Nr.613 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (Latvijas Vēstnesis, 2011, 129.nr., 168.nr., 2012, 100.nr., 2013, 149 nr., 6.nr.).

Ministru prezidents L.Straujuma

Ekonomikas ministrs V.Dombrovskis

Iesniedzējs:

Ekonomikas ministrs V.Dombrovskis

Vīza: Valsts sekretārs M.Lazdovskis

24.04.2014. 22:08

2462

Agita Nicmane

67013203, Agita.Nicmane@em.gov.lv